**TRAKŲ R. SENŲJŲ TRAKŲ ANDŽEJAUS STELMACHOVSKIO**

**PAGRINDINĖ MOKYKLA**

**STRATEGINIS PLANAS**

**2014-2016**

**TURINYS**

**I. ĮVADAS**

**II. MOKYKLOS PRISTATYMAS**

**III. 2008–2013 METŲ STRATEGINIO PLANO VEIKSMINGUMO ANALIZĖ**

**IV. SITUACIJOS ANALIZĖ**

**V. MOKYKLOS STIPRYBIŲ, SILPNYBIŲ, GRĖSMIŲ IR GALIMYBIŲ (SSGG) ANALIZĖ**

**VI. MOKYKLOS VEIKLOS STRATEGIJA**

**VII. MOKYKLOS STRATEGINIAI TIKSLAI IR UŽDAVINIAI**

**VIII. STRATEGIJOS REALIZAVIMO PRIEMONIŲ PLANAS**

**IX. STRATEGIJOS TIKSLŲ REALIZAVIMAS IR KONTROLĖ**

PATVIRTINTA

Trakų r. Senųjų Trakų Andžejaus Stelmachovskio pagrindinės mokyklos direktoriaus 2014 m. balandžio 10 d. įsakymu Nr. 1.3-40 V

**I. ĮVADAS**

 Trakų r. Senųjų Trakų Andžejaus Stelmachovskio pagrindinės mokyklos strateginio plano tikslas – efektyviai organizuoti veiklą, teikiant kokybiškas ir šiuolaikiškas ugdymo paslaugas, optimaliai išnaudojant informacines technologijas ugdymo proceso tobulinimui ir bendruomenės narių bendravimo ir informavimo galimybių plėtrai.

Strateginį planą rengė darbo grupė, patvirtinta direktoriaus 2013 m. kovo 7 d. įsakymu Nr. 1.3-16 V „Dėl mokyklos veiklos kokybės įsivertinimo, strateginio plano, ugdymo plano ir veiklos plano rengimo darbo grupių sudarymo“.

Mokyklos strateginis planas 2014-2016 metams sudarytas vadovaujantis:

* Lietuvos Respublikos švietimo įstatymu;
* Nacionaline darnaus vystymosi švietimo 2007–2015 m. programa;
* 2013–2022 Valstybės švietimo strategija;
* Lietuvos Respublikos švietimo ir mokslo ministerijos 2012-2014 metų strateginiu veiklos planu;
* Mokymosi visą gyvenimą užtikrinimo strategija;
* Trakų rajono savivaldybės bendrojo ugdymo mokyklų tinklo pertvarkos iki 2015 metų bendruoju planu, patvirtintu Trakų rajono savivaldybės tarybos 2012 m. sausio 26 d. sprendimu Nr. S1-10;
* mokyklos veiklos kokybės įsivertinimo rezultatais;
* mokyklos veiklos ataskaitomis;
* mokyklos bendruomenės narių pasiūlymais ir rekomendacijomis; visuomenės poreikiais, kuriuos lemia besikeičianti socialinė ir kultūrinė aplinka.

  **II. MOKYKLOS PRISTATYMAS**

Mokyklos istorija:

* Jau XVIII amžiuje Senuosiuose Trakuose šalia vienuolyno veikė parapinė mokykla.
* 1919 metais įsteigta pradinė mokykla.
* 1952 metais Senuosiuose Trakuose įsteigta septynmetė mokykla.
* 1961 metais mokykla tapo aštuonmete.
* 1964 metais pastatytas naujas mokyklos pastatas.
* 1970 metais pastatytas naujas priestatas.
* 1999 metais mokykla gavo pagrindinės dešimtmetės mokyklos statusą.
* 2009 metais pastatytas mokyklos priestatas su sporto sale.
* 2011 metais mokyklai suteiktas žymaus lenkų veikėjo, draugijos „Wspólnota Polska” vadovo, profesoriaus Andžejaus Stelmachovskio vardas.

 Mokykla įsikūrusi 3 km į rytus nuo rajono centro Trakų, Senųjų Trakų gyvenvietėje. Mokiniai, lankantys mokyklą, gyvena ir aplinkiniuose kaimuose – Šventininkuose, Tarpupyje, Strakiškėse, Pilialaukyje, keli mokiniai atvyksta iš Trakų, Rūdiškių.

 Pagal „Trakų rajono savivaldybės bendrojo ugdymo mokyklų tinklo pertvarkos iki 2015 metų bendrąjį planą“, patvirtintą Trakų rajono savivaldybės tarybos 2012 m. sausio 26 d. sprendimu Nr. S1-10, nuo 2012 m. mokykla lieka be struktūrinių pokyčių.

 2013-2014 m. m. mokyklos 1-10 klasėse mokosi 70 mokinių ir 12 priešmokyklinės grupės ugdytinių, iš kurių 3 turi specialiųjų ugdymosi poreikių. Mokykloje dirba 19 mokytojų, iš jų 7 mokytojai metodininkai, 11 vyresniųjų mokytojų, 1 turi mokytojo kvalifikaciją. Mokytojų amžiaus vidurkis – 40 metai, stažo vidurkis – 17 metų.

 Per pastaruosius 5 metus mokykla daug dėmesio skyrė ne tik akademiniams rodikliams, bet ir bendrųjų gebėjimų bei kompetencijų ugdymui: iniciatyvumo, darbo komandoje, komunikavimo, verslumo, kompiuterinio raštingumo bei kitoms bendražmogiškoms ir gyvenimiškoms savybėms ugdyti. Mokyklos veiklos tikslai taip pat buvo orientuoti į mokinių pilietiškumo ugdymą, akcentuojant pareigų, atsakomybės, teisių ir galimybių dermę.

 Daug dėmesio buvo skiriama mokyklos etosui – mokinių elgesiui, išvaizdai, mokyklos aplinkos jaukumui, mokinių ugdymo kokybei garantuoti, mokyklos bendruomenės narių glaudesnių ryšių skatinimui.

 Mokykla daug dėmesio skiria materialinei bazei turtinti. Tam naudojamos rėmėjų ir iš 2 % gyventojų pajamų mokesčio surinktos lėšos. Papildomų lėšų mokymo reikmėms įsigyti bei įvairioms veikloms organizuoti mokykla pritraukia iš investicinių ir įvairių fondų projektų.

 Siekiant veiksmingiau, orientuojantis į mokinį, įgyvendinti ugdymo uždavinius ir atliepti visuomenės bei nuolatinio mokymosi poreikius, informacinių komunikacinių technologijų priemonėmis aprūpinami visi kabinetai. Pradinių klasių kabinetai rėmėjų lėšomis aprūpinti daugialypės terpės technine įranga. Iš projektinių lėšų minėtos įrangos įsigyta muzikos ir geografijos, lenkų kalbos, lietuvių kalbos, anglų kalbos, chemijos, matematikos bei informacinių technologijų kabinetams. Iš rėmėjų kiekvienam kabinetui skirtas nešiojamas kompiuteris. Mokykla organizuoja ugdymo procesą pagal Pagrindinio ugdymo programų bendruosius ugdymo planus ir padeda mokiniui įgyti bendrąjį dalykinį, sociokultūrinį, informacinių technologijų raštingumą, profesinės kompetencijos pradmenis, ugdo dorinę, tautinę ir pilietinę brandą; organizuoja neformalųjį švietimą, siedama jį su bendruoju ugdymu; tenkina kryptingus mokinių poreikius; sudaro sąlygas augti fiziškai ir psichiškai sveikam vaikui, užtikrina specialiųjų ugdymosi poreikių turintiems mokiniams galimybę integruotis į visuomenę.

 Mokykloje dirba aukštos kvalifikacijos kompetentingi mokytojai. Mokyklos bendruomenė sukūrė gerą psichologinį mikroklimatą, pagrįstą nuoširdžiu bendravimu, pagalba ir atsakomybe. Mokykla yra demokratiška, moderni, naujovėms bei kaitai atvira švietimo institucija, teikianti kokybišką formalųjį mokymą ir įvairiapusį neformalųjį švietimą. Mokykloje siekiama laikytis bendrų susitarimų: visi mokyklos mokytojai dirba pagal metodinėse grupėse aptartus ir suderintus su direktoriaus pavaduotoju ugdymui ilgalaikius teminius planus (naudojama vieninga planų rengimo metodika), vadovaujamasi mokyklos veiklą reglamentuojančiais dokumentais.

 Prioritetinės mokyklos sritys – kultūros puoselėjimas ir sportinis ugdymas. Propaguojamos įvairios sporto šakos: tinklinis, krepšinis, futbolas, tačiau daugiausiai laimėjimų yra stalo teniso srityje. Senas tradicijas mokykloje turi ansamblis „Tęcza“ („Vaivorykštė“), 2013 m. gegužės mėnesį šventęs 10-ies metų jubiliejų, reprezentuojantis mokyklą Lietuvoje ir užsienyje.

 Tobulinama pažangos ir pasiekimų vertinimo tvarka. Ugdymo procese taikomi aktyvūs mokymo ir mokymosi metodai, informacinės komunikacinės technologijos. Aktyviai dirba mokyklos savivaldos institucijos (mokyklos taryba, mokytojų taryba ir mokinių taryba). Šios institucijos turi savo nuostatus, metinius veiklos planus. Pastaraisiais metais didėja savivaldos institucijų aktyvumas.

Mokykloje veikia Vaiko gerovės komisija, kurios paskirtis – spręsti prevencinio darbo klausimus mokykloje, teikiant teisės pažeidimų, alkoholio, tabako, narkotinių ir psichotropinių medžiagų vartojimo, smurto, prekybos žmonėmis, nusikalstamumo, ŽIV/AIDS prevencijos klausimus bei organizuoti pagalbą mokiniui, mokytojui ir tėvams (globėjams).

Psichologinių problemų turintiems mokiniams teikiama Trakų švietimo pagalbos tarnybos psichologo pagalba. Organizuojami individualūs pokalbiai su mokiniais ir jų tėvais. Stebimas socialinės rizikos grupei priklausančių mokinių pamokų lankomumas, elgesys pamokų metu. Siekiant pozityvių elgesio pokyčių, bendradarbiaujama su Trakų švietimo pagalbos tarnybos Pedagoginio psichologinio skyriaus specialistais. Socialinės rizikos grupės mokiniai įtraukiami į grupinę, projektinę veiklą.

Mokykla bendradarbiauja su šalies ir užsienio mokyklomis kultūros, sporto, projektų rengimo ir vykdymo, savivaldos organizavimo srityse. Dalijamasi darbo patirtimi, organizuojami mokytojų ir jaunimo mainai. Aktyviai bendradarbiaujama su vietos socialiniais partneriais: Trakų švietimo pagalbos tarnyba, Senųjų Trakų biblioteka, Trakų r. Senųjų Trakų Kęstučio pagrindine mokykla, Senųjų Trakų seniūnija, vietiniais verslo atstovais, bažnyčia, Trakų r. Senųjų Trakų lopšeliu-darželiu.

**III. 2008–2013 METŲ STRATEGINIO PLANO VEIKSMINGUMO ANALIZĖ**

2008–2013 m. strateginio plano tikslams įgyvendinti kasmet buvo rengiamas metinis veiklos planas. Numatytos priemonės padėjo įgyvendinti tikslus.

Mokyklos strateginio plano veiksmingumas ir jo įgyvendinimas 2008-2013 metais vertinamas gerai. Daugumą siektų tikslų, planuotų priemonių pavyko realizuoti, nors - dėl finansavimo stygiaus - ne visada laiku.

 Realizuojant strateginius tikslus buvo atnaujintas (pritaikytas) ugdymo turinys, kuris padėjo plėsti mokinių kompetenciją ir pagerino mokinių mokymosi motyvaciją.

Sukurta 5-10 klasių mokinių pasiekimų, pažangos vertinimo sistema, mokinių, jų tėvų prašymų dėl pasiekimų įvertinimo objektyvumo nagrinėjimo, tėvų informavimo tvarka, lankomumo apskaitos tvarka, gabių mokinių ugdymo programa, olimpiadų, konkursų, varžybų organizavimo, teminių planų, neformalaus švietimo programų rengimo, ugdymo turinio planavimo, prevencinių ir kitų programų integravimo į ugdymo turinį tvarkos padėjo sėkmingiau realizuoti strateginius tikslus. Įvestas elektroninis dienynas, kuris didina bendravimo su mokinių tėvais efektyvumą.

Nustatyti mokytojų kvalifikacijos kėlimo prioritetai, pagal kuriuos jie tobulino savo kompetencijas. Nuo 2012 m. mokykloje 0,25 etato dirba Trakų švietimo pagalbos tarnybos paskirtas psichologas.

Per šį laikotarpį buvo rengiamos mokinių darbų parodos mokykloje, dalyvauta įvairiuose konkursuose, olimpiadose, kurie skatino mokinių motyvaciją, gerino pasiekimų kokybę. Nemažo bendruomenės pripažinimo susilaukė kasmet vykdomi tarptautiniai, respublikiniai bei rajoniniai socializacijos, prevencijos ir sveikatos projektai, tarptautinės mainų programos.

 2008-2013 metais daug dėmesio buvo skiriama pedagogų kvalifikacijos tobulinimui. Mokykloje organizuoti įvairių temų seminarai, į kuriuos buvo kviečiami lektoriai. Taip pat mokyklos mokytojai organizavo atvirus renginius, pamokas, siekdami dalytis gerąja darbo patirtimi. Mokykla aktyviai dalyvavo projektinėje veikloje: laimėjo 3 tarptautinius Comenius programos projektus (daugiašalė partnerystė su Bulgarija, Prancūzija (Bretane) ir Olandija „Sveikai gyventi – tai smagu!“, daugiašalė partnerystė su Ispanija, Kipru, Rumunija, Graikija, Italija ir Turkija „Prisijunk prie mūsų eko-europos, džiaukis mūsų teritorija“ ir dvišalė partnerystė su Turkija „Kultūrinis tiltas tarp Nevsehir ir Trakų“), įvykdyti jaunimo mainai su Airija, anglų kalbos mokytojos stažuotė Anglijoje, 2 mokytojų mainų projektai su Lenkija, mokinių ir mokytojų mainų programa su Sankt Peterburgo A. Mickevičiaus mokykla, kurių dėka daugiau nei 70 procentų mokytojų susipažino su kitų šalių švietimo sistema, aktyviaisiais metodais, taikomais kitos šalies kolegų, pristatė savo patirtį, veiklą, mokyklą, šalį.

Tarptautinių projektų idėja - pagerinti mokyklinio ugdymo kokybę ir sustiprinti europinę dimensiją. Partnerysčių projektų metu bendradarbiaudami su kolegomis iš kitų šalių, mokytojai ir mokiniai turėjo galimybę pažinti kitas kultūras, tobulinti užsienio kalbų žinias, pasidalyti patirtimi, naujoviškomis mokymo praktikomis. Bendravimas ir bendradarbiavimas atvėrė kelią naujoms patirtims, naujoms žinioms, galinčioms teigiamai paveikti jauną žmogų ir turėti įtakos siekiant tikslų ateityje.

 Mokykla atvira kaimo bendruomenei, dalyvavo derliaus, sporto šventėse, bendruose mokyklos ir seniūnijos renginiuose. Mokykla dalyvavo Mokyklų tobulinimo (MTP) programoje pagerinta mokyklos materialinė bazė: atnaujinti ir pritaikyti pagal mokinių ūgį klasių bei kabinetų suolai, renovuoti klasių langai ir lauko durys, iš dalies atnaujinta kompiuterinė įranga. 2008 metais įsteigta ikimokyklinio ugdymo grupė, kurioje šiandien ugdoma 12 vaikų. Renovuotas senas mokyklos pastatas. 2012 m. parengtas investicinis projektas pagal Kaimo plėtros 2007–2013 metų programos priemonę „Kaimo atnaujinimas ir plėtra“ (*Leader* metodu) „Trakų r. Senųjų Trakų Andžejaus Stelmachovskio pagrindinės mokyklos sporto aikštyno įrengimas ir pritaikymas bendruomenės poreikiams“ (bendra projekto vertė - 199443,78 Lt). Projekto tikslas – pagerinti Senųjų Trakų bendruomenės laisvalaikio užimtumą, įrengiant mokyklos sporto aikštyną ir pritaikant jį bendruomenės poreikiams.

2013 m. parengtas ir gautas finansavimas investiciniam projektui „Trakų r. Senųjų Trakų Andžejaus Stelmachovskio pagrindinės mokyklos sporto salės remontas“ (bendra projekto vertė - 138681,38 Lt), siekiant užtikrinti saugią sportavimo aplinką, atitinkančią šiuolaikinius sporto salėms keliamus reikalavimus.

 2014 metų sausį baigtas avarinės būklės mokyklos priestato rekonstravimas (vertė - apie 700 tūkstančių litų), kuriame bus įsteigtos modernios priešmokyklinio ugdymo grupės patalpos.

 Mokykloje daug dėmesio skiriama mokyklos įvaizdžiui kurti. Mokykla turi savo atributiką: vėliavą, emblemą, uniformą, kaupiamos su mokykla susijusios publikacijos spaudoje.

Siekdama įvertinti ir tobulinti savo veiklą, mokykla sėkmingai naudojo IQES online Lietuva įsivertinimo sistemą. Mokyklos veiklos kokybės įsivertinime dalyvavo mokytojai, mokiniai ir mokinių tėvai. Išanalizuota daug duomenų, nustatyti trūkumai ir privalumai, stipriosios ir silpnosios pusės. Gautos išvados panaudotos sudarant mokyklos ugdymo planą bei kuriant metinį veiklos planą.

Nepaisant pakankamai didelių mokyklos vadovybės ir mokytojų pastangų, akivaizdu, kad reikėtų efektyviau vykdyti mokymo(si) proceso diferencijavimą ir individualizavimą, mokinių pasiekimų analizę ugdymo procese, skatinti kiekvieno mokinio ir mokytojo asmeninę atsakomybę bei kompetenciją, renovuoti kabinetus, įsigyti naujos kompiuterinės įrangos, atnaujinti informatikos kabinetą.

**IV. SITUACIJOS ANALIZĖ**

 **Aplinkos analizė.** Mokyklos naudingą plotą sudaro 2170,67 m2. Ugdymo procesui naudojamos šios patalpos: 1-4 kl. kabinetai, lietuvių kalbos, istorijos, biologijos ir chemijos, informacinių technologijų, geografijos, anglų kalbos, dailės, muzikos, chemijos, fizikos, matematikos, mergaičių ir berniukų technologijų kabinetai, sporto salė. Kabinetai atitinka higienos reikalavimus. Būtina atnaujinti informacinių technologijų, muzikos kabinetus. Remonto reikalauja du pradinių klasių kabinetai.

 **Politiniai veiksniai**. Lietuvos Respublikos Seimas 2011 m. patvirtino naujos redakcijos Švietimo įstatymą ir Valstybės švietimo strategijos nuostatas 2013–2022 metams.

 **Ekonominiai veiksniai.** Mokyklos finansavimas priklauso nuo šalies ekonominės būklės. Finansinė krizė koregavo šalies finansus ir išlaidas švietimui. Keičiantis mokinio krepšelio skaičiavimo metodikai pastaraisiais metais mažėjo finansavimas ir mokyklai. Dėl mokinių skaičiaus mažėjimo skiriamų lėšų pastaraisiais metais trūksta, bet mokykla rado galimybių sumažinti valdymo išlaidas, sklandžiai įgyvendindama ugdymo procesą ir be papildomų lėšų.

 **Socialiniai veiksniai.** Lietuvoje mažėja gimstamumas, tęsiasi migracija. Toliau mažėja Lietuvos gyventojų skaičius, vadinasi, ir švietimo paslaugų rinka. Dėl įtampos, didelio užimtumo šeimos per mažai dėmesio skiria vaikų auklėjimui, problemoms, dalis tėvų emigruoja. Todėl didėja socialinių, psichologinių problemų turinčių šeimų skaičius. 2013–2014 m. m. mokykloje mokosi 70 mokinių ir 12 priešmokyklinės grupės ugdytinių, iš jų 26 mokiniai gauna nemokamą maitinimą (32%). Iš 15 socialiai remtinų šeimų mokyklą lanko 26 mokiniai. Pagalbą teikia psichologas, klasės vadovai, Trakų švietimo pagalbos tarnybos pedagoginio psichologinio skyriaus specialistai. Mokinių sveikatą prižiūri visuomenės sveikatos priežiūros specialistas. Važinėjantys mokiniai sudaro 37 proc.

 **Technologiniai veiksniai.** Mokykloje 1 kompiuteris tenka dviem 1-10 klasių mokiniams. Kompiuterizuotos mokyklos administracijos, raštinės vedėjo darbo vietos, 2 darbo vietos mokytojų kambaryje. Iš viso mokykloje yra 14 nešiojamųjų kompiuterių, 10 kompiuterių, 3 vaizdo grotuvai, 3 televizoriai, 5 garso grotuvai, 9 daugialypės terpės įrenginiai, skaitytuvas, 3 spausdinimo-kopijavimo aparatai, įrengtas spartesnis (šviesolaidinis) internetas.

 **Teisinė bazė.** Mokykla dirba vadovaudamasi Lietuvos Respublikos švietimo įstatymu, Lietuvos Respublikos švietimo ir mokslo ministro įsakymais, reglamentuojančiais mokyklos veiklą, Trakų rajono savivaldybės tarybos ir administracijos sprendimais ir įsakymais, mokyklos nuostatais ir vidaus tvarkos taisyklėmis.

 **Organizacinė struktūra.** Mokykla organizuoja priešmokyklinį, pradinį ir pagrindinį (dviejų pakopų) ugdymą bei įgyvendina ugdymo procesą pagal Lietuvos bendrojo ugdymo mokyklų ugdymo planus.

 **Žmogiškieji ištekliai*.*** Mokinių skaičius per penkis metus 1-10 klasėse sumažėjo 7 procentais. 2013-2014 m. m. 1-10 klasėse mokosi 70 mokinių ir 12 priešmokyklinio ugdymo ugdytinių. Mokykloje dirba 2 administracijos atstovai (1 - nepilnu etatu), 17 mokytojų, iš jų 8 dirba nepilnu darbo krūviu.

**V. MOKYKLOS STIPRYBIŲ, SILPNYBIŲ, GRĖSMIŲ IR GALIMYBIŲ (SSGG) ANALIZĖ**

|  |  |
| --- | --- |
| **Stiprybės** | **Silpnybės** |
| 1. Demokratiškai priimti sprendimai mokyklos veiklos klausimais. 2. Aukšta mokyklos kultūra. 3. Sistemingai vykdoma ugdymo rezultatų analizė naudojama ugdymo veiklai planuoti. 4. Saugi ugdymosi aplinka. 5. Tenkinami mokinių ugdymosi poreikiai. 6. Tinkamas mokytojų ir mokinių bendradarbiavimas. 7. Neformalusis švietimas tenkina mokinių meninius, kultūrinius ir sportinius poreikius. 8. Integruota projektinė veikla ugdo mokinių kūrybiškumą ir bendrąsias kompetencijas. 9. Mokyklos bendruomenė atvira visuomenei. 10. Sudarytos sąlygos mokytojų kvalifikacijos kėlimui, gerosios patirties sklaidai.11. Renovuota mokyklos išorė, atlikta šildymo sistemos renovacija, pastatyta sporto salė, naujas priešmokyklinio ugdymo priestatas.12. Geras kabinetų aprūpinimas šiuolaikinėmis technologijomis. | 1. Mažėjantis mokinių skaičius klasėse.2. Kai kurių vyresniųjų klasių mokinių mokymosi motyvacijos stoka.3. Netobula tautinių mažumų mokyklų mokinio krepšelio apskaičiavimo metodika.4. Atvežamo valgyklos maisto kokybė. 5. Daugėja mokinių, neturinčių socialinių įgūdžių ir gebėjimų.7. Keliems kabinetams ir koridoriams reikalingas kapitalinis remontas. 8. Nekompiuterizuota mokyklos biblioteka.9. Informacinių technologijų kabinete pasenusi kompiuterinė įranga.10. Mokyklos bendruomenės informavimas informacinių technologijų pagalba.  |
| **Galimybės** | **Grėsmės** |
| 1. Efektyvesnis informacinių technologijų panaudojimas ugdymo procese. 2.Veiksmingesnis mokėjimo mokyti(s) kompetencijos ugdymas.3. Mokymosi motyvacijos skatinimas, taikant įvairesnes ugdymo formas, integraciją, vykdant tarptautinį bendradarbiavimą.4. Mokyklos įvaizdžio gerinimas Senųjų Trakų bendruomenėje, palaikant ir plėtojant partnerystę su įvairiomis institucijomis, pritraukiant įvairių fondų lėšas.5. Bendrosios rūpinimosi mokiniais politikos (pedagoginė psichologinė, socialinė pagalba, profesinis orientavimas, bendradarbiavimas su tėvais bei mokinių saugumo užtikrinimas) teikimo tobulinimas. | 1. Socialinių ir ekonominių veiksnių įtaka.2. Prastas mokymo ir gyvenimo ryšys.3. Mažėjantys mokytojų atlyginimai (mažėja galimybės motyvuoti ir skatinti aktyvią pedagogų veiklą).4. Nestabili švietimo politika. 5. Neigiami mokinių socialinio elgesio pokyčiai.6. Lėšų trūkumas aplinkos modernizavimui.7. Prastėjanti mokinių sveikata.8. Mažėjantis lenkų tautybės šeimų skačius Senuosiuose Trakuose, daugėja mišrių šeimų.9. Tik viena lenkų grupė Senųjų Trakų darželyje. |

**IV. MOKYKLOS VEIKLOS STRATEGIJA**

**Mokyklos misija.** Ugdyti atsakingą, veiklų, kūrybingą jauną žmogų, norintį toliau mokytis bei sąmoningai kurti savo gyvenimą. Sudaryti kiekvienam vaikui galimybę realizuoti savo gebėjimus. Vykdyti edukacines veiklas, skatinančias sėkmingą mokymąsi, taikant įvairiasmokymo(si) formas bei metodus.

 **Filosofija.** Kiekvienas asmuo, besimokantis ir dirbantis mokykloje, turi visas galimybes atrasti, atskleisti ir įprasminti save.

 **Mokyklos vizija.** Moderni, demokratijos principais besivadovaujanti, atitinkanti gyvenimo keliamus reikalavimus ir poreikius pagrindinė mokykla, kurioje kiekvienas bendruomenės narys galėtų įgyti ir tobulinti savo kompetencijas, reikalingas šiuolaikinio gyvenimo iššūkiams.

 **Vertybės.** Tolerancija, demokratiškumas, pagarba, teisingumas, geranoriškumas.

 **VII. MOKYKLOS STRATEGINIAI TIKSLAI IR UŽDAVINIAI**

**1. Tikslas. Ugdymo proceso kokybės tobulinimas.**

**Uždaviniai:**

1.1. Didinti mokinių mokymosi motyvaciją ir gerinti ugdymo(si) kokybę.

1.2. Sudaryti palankias ugdymo(si) sąlygas.

1.3. Tobulinti ir plėtoti mokytojų kompetencijas.

1.4. Tikslingai taikyti aktyviuosius mokymo metodus ugdant mokinių kūrybiškumą.

1.5. Plėtoti mokyklos įsivertinimo kultūrą.

 **2. Tikslas. Mokinių užimtumui ir saviraiškai sąlygų sudarymas.**

 **Uždaviniai**:

 2.1. Ugdyti mokinių teigiamą požiūrį į mokyklos neformaliojo vaikų švietimo programas.

 2.2. Suteikti daugiau galimybių gabių ir talentingų vaikų saviraiškai.

 2.3. Plėsti mokinių galimybes rinktis neformaliojo ugdymo užsiėmimus.

 **3. Tikslas. Mokyklos bendruomenės narių bendradarbiavimo ir informavimo sistemos modernizavimas.**

 **Uždaviniai:**

3.1. Išnaudoti elektroninio dienyno teikiamas galimybes bendravimui, bendradarbiavimui, informavimui.

3.2. Atnaujinti mokyklos informacinių technologijų bazę.

3.3. Tobulinti mokyklos internetinį tinklalapį.

**VIII. STRATEGIJOS REALIZAVIMO PRIEMONIŲ PLANAS**

|  |
| --- |
| **1. Ugdymo proceso kokybės gerinimas.** |
| Uždavinys | Priemonės | Rodiklis, rezultatas | Terminai | Vykdytojai | Lėšų šaltiniai |
| **1.1. Didinti mokinių mokymosi motyvaciją ir gerinti ugdymo(si) kokybę.** | 1.1.1. Mokinių specialiųjų ugdymosi poreikiųtenkinimas (gabių vaikų, vaikų, turinčių mokymosi sunkumų ar kitų specialiųjų poreikių). | Sudarytos sąlygos gabių vaikų ugdymui ir ugdymosi sunkumų turinčių mokinių ugdymui. Sukurta mokymosi pažangą skatinanti ugdymo(si) aplinka*.* | 2015-2016 | Mokyklos vadovai Metodinių grupių pirmininkai  | MK |
| 1.1.2. Mokinių mokymosi krūvių mažinimas. | Užduotys pamokose individualizuojamos, atsižvelgiant į kiekvieno mokinio gebėjimus, poreikius ir galimybes. Vykdoma mokomųjų dalykų integracija. Organizuojama projektinė veikla. | 2014-2016 | Mokyklos vadovai Metodinių grupių pirmininkaiDalykų mokytojai  | Projektinės lėšos |
| 1.1.3. Mokinių pažangos ir pasiekimų vertinimosistemos plėtojimas irįgyvendinimas. | Mokinių įtraukimas į savęs tobulinimo procesą.Efektyviai funkcionuojanti mokinių skatinimo sistema. Skatinamas mokinių pasiekimų įsivertinimas, pažangos stebėjimas. | 2015-2016 | Dalykų mokytojai  | MK |
|  | 1.1.4. Ugdymosi karjerai informavimo sistemos sukūrimas. Mokinių skatinimo sistemos tobulinimas.  | Sistemingai tiriami mokinių profesiniai ketinimai ir poreikiai. Bendradarbiaujant su socialiniais partneriais, vykdomas mokinių informavimas ir konsultavimas karjeros planavimo klausimais. Teikiamos psichologo konsultacijos ugdymosi karjerai klausimais. | 2015-2016 | Mokyklos vadovaiPsichologas Karjeros specialistas | MK |
| 1.1.5. Pamokos kokybėsgerinimas per bendrųjų irdalykinių kompetencijųugdymą. | Mokiniai socialiai aktyvūs, iniciatyvūs, gebantys bendrauti ir bendradarbiauti.Mokiniai geba taikyti įvairias mokymosi mokytis strategijas. | 2015-2016 | Mokyklos vadovaiMokytojų tarybaMetodinių būrelių pirmininkai | MK |
| 1.1.6. Veiksmingas bendradarbiavimassu pagalba mokiniuiteikiančiomis institucijomis (Vaiko teisių apsaugos tarnyba,policija, psichologiniu pedagoginiuskyriumi ir kt.). | Efektyviai dirba Vaiko gerovės komisija. | 2014-2016 | Mokyklų vadovaiVaiko gerovės komisijos pirmininkas | MK |
| **1.2. Sudaryti palankias ugdymo(si) sąlygas.** | 1.2.1. Ugdymo plano,optimaliai tenkinančioindividualius mokiniųporeikius, sudarymas. | Taikoma tarpdalykinė integracija. Mokoma taikant projektų metodą. Organizuojami integruoti projektai ir dalykų savaitės. | 2014–2016 | Mokyklos vadovai Metodinių grupių pirmininkai  |  |
| 1.2.2. Mokinių poreikių ir pasiekimų tyrimas,apibendrinimas ir analizė. | Ugdymo turinio planavimo koregavimas, atsižvelgiant į mokinių pažangą, poreikius,pasiekimų lygį. | 2014-2016 | Mokyklos vadovai Metodinių grupių pirmininkai Mokyklos veiklos kokybės įsivertinimo grupė |  |
| 1.2.3. Ilgalaikių (metinių)planų rengimo kokybėsgerinimas. | 90 proc. mokytojų teminiuose planuose atsispindi ilgalaikė ir trumpalaikė tarpdalykinė integracija, IKT taikymas, integruojamos programos. | 2014-2016 | Mokyklos vadovai Metodinių grupių pirmininkai  |  |
| 1.2.4. Tikslingas įvairiųedukacinių aplinkųpanaudojimas. | Visos mokyklos erdvės tikslingai pritaikytos ugdymo procesui. Edukacinė veikla organizuojama muziejuose, kultūrinėse įstaigose, ekskursijų metu. | 2014-2016 | Mokyklos vadovai Metodinių grupių pirmininkai  | MK2000,00 Lt |
| 1.2.5. Mokyklosaprūpinimo materialiniaisištekliais programosįgyvendinimas. | Visi kabinetai yra renuovoti ir aprūpinti moderniomistechnologijomis. | 2014-2016 | Mokyklos vadovai Metodinių grupių pirmininkai  | Rėmėjų lėšos10 000,00 Lt |
| **1.3. Tobulinti ir****plėtoti mokytojų****kompetenciją.** | 1.3.1. Plėtojama mokytojųnuolatinio mokymosikompetencija. | Mokytojai kasmet apibendrina ir įsivertina savoveiklą, tikslingai renkasi veiklos tobulinimosikryptis ir institucijas. | 2014–2015 | Direktoriaus pavaduotojas ugdymuiMokytojai  | MK  |
| 1.3.2. Mokytojųkvalifikacijos tobulinimoprogramos įgyvendinimas. | Mokytojai sistemingai ir planingai didina savodalykines ir bendrąsias kompetencijas.Mokyklos vadovai sudaro galimybes mokytojams tobulinti kompetencijas.1-2 mokytojai per metus įgyja aukštesnę kvalifikacinę kategoriją. | 2014 -2016 | Direktoriaus pavaduotojas ugdymuiMokytojai | MK3500,00 Lt |
| 1.3.3. Mokytojųatestacijos programosįgyvendinimas. | Mokytojai atitinka savo kvalifikacinei kategorijai keliamus reikalavimus.  | 2014-2016 | Direktorius | MK |
| **1.4. Tikslingai****taikyti****aktyviuosius****mokymo metodus****ugdant mokinių****kūrybiškumą.** | 1.4.1. Aktyviųjų ugdymometodų taikymas.  | Mokytojai tikslingai taiko tyrimais pagrįstą mokymą. Mokiniai įgyja tyrimo kompetenciją. | 2014 -2016 | Dalykų mokytojai | MKRėmėjų lėšosProjektų lėšos1000,00 Lt |
| 1.4.2. Bendradarbiavimassu miesto, šalies beiužsienio ugdymo įstaigomis, siekiantpasidalinti gerąja darbopatirtimi. | Susitikimai su miesto, šalies, užsienio ugdymoįstaigų atstovais. Sklaida mokyklos internetinėje svetainėje, žiniasklaidoje.  | 2014 -2016 | Mokyklos vadovai Dalykų mokytojaiMetodinių grupių pirmininkai | MKRėmėjų lėšosProjektų lėšos3000,00 Lt |
| **1.5. Plėtoti****mokyklos****įsivertinimo****kultūrą.** | 1.5.1. Mokyklos veiklosįsivertinimas. | Įsivertinimo metu gauta informacja panaudojama mokyklos veiklos tobulinimui. | 2014 -2016 | Mokyklos vadovai  | MK |
| Mokytojai ir kiti mokyklos bendruomenės nariai aktyviau įsitraukia į mokyklos veikloskokybės kūrimo procesus. | 2014 -2016 | Mokyklos veiklos kokybės įsivertinimo grupė | MK |
| 1.5.2. Ugdymo procesokokybės įsivertinimastaikant IQES platformosteikiamas galimybes. | Mokykloje formuojasi žinojimu, patirtimi bei įrodymais grįsta lyderystė, atsakomybė beiįsitraukimas. | 2014 -2016 | Dalykų mokytojai | MK |

|  |
| --- |
| **2. Mokinių užimtumui ir saviraiškai sąlygų sudarymas.** |
| Uždavinys | Priemonės | Rodiklis, rezultatas | Terminai | Vykdytojai | Lėšų šaltiniai |
| **2.1. Ugdyti mokinių teigiamą požiūrį į mokyklos neformaliojo vaikų švietimo programas**. | 2.1.1. Patrauklesnių neformaliojo švietimo veiklos formų ieškojimas, dalyvaujant tarptautiniuose projektuose. | Padidėja mokinių motyvacija, renkantis vertybinių nuostatų ugdymą skatinančias neformaliojo švietimo programas. | 2015–2016 | Direktoriaus pavaduotojas ugdymuiDalykų mokytojai | Projektinės lėšosMK10 000,00 EUR |
| Auga dalyvavusiųjų tarptautiniuose ir respublikiniuose konkursuose, parodose ir kt. renginiuose mokinių skaičius. | 2016 | Dalykų mokytojai | Projektinės lėšos |
| **2.2. Suteikti daugiau galimybių gabių ir talentingų vaikų saviraiškai.** | 2.2.1. Galimybių gabių ir talentingų mokinių saviraiškai sudarymas per mokinių savivaldos veiklą. | Mokiniai įgyja komunikavimo ir lyderystės kompetencijų. | 2014–2016 | Mokyklų vadovaiMokinių savivalda | MK |
| **2.3. Plėsti mokinių galimybes rinktis neformaliojo ugdymo užsiėmimus, glaudžiau bendradarbiaujant su socialiniais partneriais bei neformaliojo vaikų švietimo paslaugas teikiančiomis įstaigomis.** | 2.3.1. Didesnė įvairesnių ir patrauklesnių neformaliojo vaikų švietimo programų pasiūla. | Iki 95 % mokinių dalyvauja mokyklos neformaliojo vaikų švietimo programų veikloje. Didėja mokinių motyvacija, renkantis neformaliojo švietimo programas, didėja vaikų užimtumas. | 2014–2016 | Direktorius | MKSB |
| 2.3.2. Sąlygų sudarymas neformaliojo švietimo paslaugas teikiančioms įstaigoms (Trakų kūno kultūros ir sporto centras, Trakų meno mokykla ir kt.) mokykloje vykdyti neformaliojo švietimo veiklą. | Iki 40 % mokinių lanko Trakų rajono neformalaus švietimo įstaigų užsiėmimus. | 2014-2016 | Direktorius | MKSB |

|  |
| --- |
| **3. Mokyklos bendruomenės narių bendradarbiavimo ir informavimo sistemos modernizavimas.** |
| Uždavinys | Priemonės | Rodiklis, rezultatas | Terminai | Vykdytojai | Lėšų šaltiniai |
| **3.1. Išnaudoti elektroninio dienyno teikiamas galimybes bendravimui, bendradarbiavimui.** | 3.1. Elektroninio dienyno įdiegimas 1–4 klasių ugdymo proceso apskaitai. | Visa informacija apie mokinių pasiekimus, elgesį ir kitą veiklą teikiama ir pasiekiama elektroniniu būdu. | 2014 | DirektoriusDirektoriaus pavaduotojas ugdymui | MK |
| 3.2. Praktinių seminarų darbo su elektroniniu dienynu įgūdžiams tobulinti tėvams, mokiniams, mokytojams organizavimas. | 100 % mokinių ir mokytojų ir 90 % tėvų naudojasi elektroniniu dienynu. | 2015 | DirektoriusDirektoriaus pavaduotojas ugdymuiIT mokytojas | Projektų lėšos1000, 00 Lt |
| **3.2. Atnaujinti turimą mokyklos informacinių technologijų bazę.** | 3.1. Naujų kompiuterių ir daugialypės terpės projektorių įsigijimas (pagal galimybes). | Visų dalykų kabinetai aprūpinti daugialypės terpės projektoriais, ekranais, kompiuteriais, spausdintuvais. | 2014–2016 | Direktorius | MK, SBRėmėjų lėšos11 000,00 Lt |
| 3.2. Pažangesnių kompiuterių apsaugos, mokomųjų bei ugdymo proceso administravimo ir apskaitos programų įsigijimas. | Dauguma mokyklos veiklos administravimo funkcijų atliekama pasitelkus IT programas. | 2015-2016 | Direktorius | MKSB 2% gyventojų pajamų mokestis |
| 3.3. Informacinės sistemos MOBIS įdiegimas bibliotekoje. | Mokyklos bibliotekoje-skaitykloje įrengtos 4 kompiuterizuotos darbo vietos. Bibliotekos-skaityklos veikla visiškai kompiuterizuota. | 2016 | DirektoriusBibliotekininkasIT mokytojas | 4000,00LtMKRėmėjų lėšos |
| **3.3. Tobulinti mokyklos internetinį tinklalapį.** | 3.3.1. Mokyklos tinklalapio panaudojimas bendruomenės narių informavimui ir teigiamo įvaizdžio apie mokyklą kūrimui. | Mokyklos tinklalapis tampa pagrindiniu mokyklos bendruomenės narių informavimo ir mokyklos veiklos sričių reprezentavimo šaltiniu. | 2014–2016 | DirektoriusDirektoriaus pavaduotojas ugdymuiIT mokytojasInformacinių sistemų specialistas | MK SB  |

**IX. STRATEGIJOS TIKSLŲ REALIZAVIMAS IR KONTROLĖ**

Trakų r. Senųjų Trakų Andžejaus Stelmachovskio pagrindinė mokykla 2014–2016 m. strateginiam planui įgyvendinti rengia metinius veiklos planus, pagal jų įgyvendinimo lygį koreguoja strateginį planą. Strateginio plano įgyvendinimą prižiūri direktoriaus įsakymu sudaryta darbo grupė. Strateginio plano įgyvendinimo stebėjimas vyksta sistemingai. Kiekvienų mokslo metų pabaigoje analizuojamas mokyklos metinio plano įgyvendinimas, teikiamos rekomendacijos darbo grupei, rengiančiai metinę veiklos programą. Strateginio plano tikslų įgyvendinimo patikra fiksuojama lentelėje:

|  |
| --- |
| Tikslas: |
| Uždaviniai  | Planuotasrezultatas | Pasiektasrezultatas | Planuoti finansiniaiištekliai | Panaudotifinansiniai ištekliai |
| 1. |  |  |  |  |
| 2. |  |  |  |  |
| Išvados/nesėkmių priežastys: |

Strateginio plano įgyvendinimo priežiūros grupė stebėjimo rezultatus pristato mokyklos bendruomenei (mokyklos tarybai, mokytojų tarybai, skelbia mokyklos internetinėje svetainėje). Mokyklos bendruomenė turi galimybę išsakyti savo nuomonę, teikti siūlymus, kaip optimaliau įgyvendinti mokyklos strateginius tikslus ir uždavinius, tikslingiau panaudoti turimas mokyklos lėšas. Mokyklos metinės veiklos planavimo grupė, išnagrinėjusi strateginio plano įgyvendinimo priežiūros grupės ataskaitą ir rekomendacijas, mokyklos bendruomenės siūlymus ir pastebėjimus, rengia metinį veiklos planą, numatydama konkrečias priemones ir terminus strateginiams uždaviniams pasiekti.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PRITARTA PRITARTA

Trakų r. Senųjų Trakų Andžejaus Trakų rajono savivaldybės tarybos

Stelmachovskio pagrindinės mokyklos 2014 m. balandžio 3 d. sprendimu

tarybos 2014 m. vasario 12 d. Nr. S1-86

sprendimu Nr. 1.5-2